
SIA “Rīgas Austrumu klīniskā universitātes slimnīca” 
cenu aptaujas
„Temperatūras regulēšanas ierīces” nolikums
(ID Nr. RAKUS CA/2025/53)


Pasūtītājs
SIA “Rīgas Austrumu klīniskā universitātes slimnīca” (RAKUS)
Reģistrācijas Nr. 40003951628, Hipokrāta iela 2, Rīga, Latvija, LV-1079

Informācija par iepirkuma priekšmetu
Iepirkuma priekšmets: Temperatūras regulēšanas ierīces.
Pretendentam jāiesniedz piedāvājums par visu finanšu piedāvājumu, iekļaujot cenā visas izmaksas, kas saistītas ar pakalpojuma sniegšanu, piegādi un transporta izmaksām.

Līguma darbības termiņš
Plānotā līguma summa – līdz EUR 9 999,99 (bez PVN).
Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai un pienācīgai izpildei.
Preces piegādes un uzstādīšanas vieta – SIA “Rīgas Austrumu klīniskā universitātes slimnīca”, stacionārs “Gaiļezers”, Hipokrāta iela 2, Rīga, LV-1079. 

Iepirkuma prasības un nosacījumi
· Pretendentam jābūt reģistrētam atbilstoši piegādātāja reģistrācijas valsts likumiem un normatīvo aktu prasībām.
· Ņemot vērā kopējos plānotos finanšu līdzekļus, Pasūtītājam uz lēmuma par līguma slēgšanas tiesību piešķiršanas brīdi, ir tiesības samazināt plānoto daudzumu.


Prasības pretendentam

· Pretendents norāda preces piegādes termiņu no pasūtījuma veikšanas dienas;
· garantijas laikā nekvalitatīvas vai līguma noteikumiem neatbilstošas preces nomaiņa pret jaunu - ne ilgāk kā 14 (četrpadsmit) darba dienu laikā no akta par konstatētajiem trūkumiem sastādīšanas dienas;
· piedāvātajām precēm garantijas laiks  ir ne mazāk kā 24 (divdesmit četri) mēneši;
· nododot ekspluatācijā Preci, piegādātājs nodrošina Preces pārbaudi un lietotāju apmācību darbam ar preci, pievienojot lietošanas instrukciju latviešu valodā;
· finanšu piedāvājumā pretendentam jāietver visi izdevumi un izmaksas, kas saistītas ar Preces piegādi, transportu, iekārtu nodošanu ekspluatācijā, apmācību, ražotāja noteikto tehnisko apkopju, funkcionālo un elektrodrošības pārbaužu veikšanu, kā arī visu apkopē noteikto apkopes komplektu, materiālu un palīgmateriālu nomaiņu un izmantošanu garantijas periodā;
· visas piedāvātās preces ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes (ja attiecas);
· pretendenta rīcībā ir ne mazāk kā viens servisa inženieris, kurš ir piedāvātās Preces ražotāja apmācīts un sertificēts medicīnas aprīkojuma uzstādīšanai, garantijas remonta un apkopes veikšanai Latvijas Republikā (piedāvājumam jāpievieno ražotāja izsniegtu speciālista sertifikāta kopiju).
· pretendentam cenu piedāvājuma iesniegšanas dienā Latvijā vai valstī, kurā tas reģistrēts, nedrīkst būt nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
· attiecībā uz pretendentu nedrīkst būt pasludināts maksātnespējas process, apturēta tā saimnieciskā darbība vai piegādātājs tiek likvidēts;
· pretendents nav iekļauts sankciju sarakstos.


Apmaksas kārtība
Par piegādāto un pieņemto preci samaksa tiek veikta 30 (trīsdesmit) dienu laikā no attiecīgā nodošanas-pieņemšanas akta abpusējas parakstīšanas un Pretendenta rēķina saņemšanas brīža. Rēķins iesniedzams, to nosūtot uz e-pasta adresi: rekini@aslimnica.lv. 

Piedāvājumu vērtēšana un izvēles kritēriji
Cenu aptaujas komisija izvēlas saimnieciski visizdevīgāko no nolikuma un tehniskās specifikācijas prasībām atbilstošajiem piedāvājumiem. 

Iesniedzamie dokumenti:
1. Pieteikums par piedalīšanos cenu aptaujā (atbilstoši 1.pielikumam);
2. Aizpildīta Tehniskā specifikācija – Finanšu piedāvājuma forma (atbilstoši 2.pielikumam);
3. Piedāvājumam jāpievieno CE sertifikāta kopija un EK atbilstības deklarācijas kopija, ja attiecināms.
4. Piedāvājumam jāpievieno ražotāja autorizācijas vēstule.

Iesniedzamos dokumentus paraksta pretendenta pārstāvēttiesīgā persona. Ja iesniedzamos dokumentus paraksta pretendenta pilnvarotā persona, tad piedāvājumam jāpievieno apliecināta pilnvaras kopija.

Kontaktpersona:
SIA “Rīgas Austrumu klīniskās universitātes slimnīca” Medicīnas iekārtu plānošanas speciāliste Agnija Pone, tālr.nr.: +371 26129712, e-pasts: agnija.praskelevica@aslimnica.lv.
Piedāvājumu iesniegšana
1. SIA „Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi: iepirkumi@aslimnica.lv ar norādi „Temperatūras regulēšanas sistēma” RAKUS CA/2025/53.
1. Piedāvājumu iesniegšanas termiņš:  līdz 2025. gada 9. jūlijam, plkst. 12:00. Piedāvājumi, kuri tiks iesniegti pēc norādītā iesniegšanas termiņa netiks izskatīti.
1. Pretendents nevar iesniegt vairākus piedāvājumu variantus.


Nolikuma pielikumi:
1. Pielikums Nr. 1 – Pieteikuma forma. 
2. [bookmark: _Hlk181008347][bookmark: _Hlk181622194]Pielikums Nr. 2 – Tehniskā – finanšu piedāvājuma forma.




